UK-student se liggaam vermoedelik gevind | Maroela Media
Argieffoto: Ernesta Swanepoel/NSRI
Lt. Khaya Tonjeni, woordvoerder van die polisie, het gesê die liggaam is opgemerk ongeveer 5 km van die plek waar die student glo geswem het. Die liggaam is omstreeks 14:30 opgemerk tydens ŉ soektog deur die polisie se soek-en-reddingspan en ŉ private helikopter.
Die 19-jarige Amerikaanse student het Sondagaand omstreeks 23:00 saam met vyf ander vriende gaan swem toe hy in die golwe verdwyn het. ŉ Ure lange soektog deur die SA Lugmag, die Nasionale Seereddingsinstituut, die polisie se duikeenheid en die Oos-Kaapse rampbestuureenheid was tevergeefs.
“’n Helikopter is na die toneel gestuur waar die liggaam vanmiddag [Vrydag] gesien is om te help om dit uit die water te haal. Die reddingspan sal ons deurentyd op hoogte hou van die verwikkelinge,” het Tonjeni gesê.
Hoe word ‘n liggaam “vermoedelik” gevind? Dit word of gevind, of nie gevind nie.
Want hul het die lyk uit die chopper gesien, so vermoedelik is dit hy. Sal nie weet voor hy nie uit die see gehaal word.